CELEX: 32012D0410
Language: fi
Date: 2012-07-16 00:00:00
Title: 2012/410/EU: Neuvoston päätös, annettu 16 päivänä heinäkuuta 2012 , Maailman kauppajärjestön yleisneuvostossa esitettävästä Euroopan unionin kannasta Filippiinien pyyntöön saada WTO:n poikkeuslupa riisiä koskevan erityiskohtelun jatkamiseksi

20.7.2012   
            
            
               FI
            
            
               Euroopan unionin virallinen lehti
            
            
               L 192/15
            
         NEUVOSTON PÄÄTÖS,
   annettu 16 päivänä heinäkuuta 2012,
   Maailman kauppajärjestön yleisneuvostossa esitettävästä Euroopan unionin kannasta Filippiinien pyyntöön saada WTO:n poikkeuslupa riisiä koskevan erityiskohtelun jatkamiseksi
   (2012/410/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Filippiineille myönnettiin riisiä koskeva erityiskohtelu kymmeneksi vuodeksi Maailman kauppajärjestön perustamisesta tehdyn Marrakeshin sopimuksen (WTO-sopimus) ja erityisesti maataloussopimuksen voimaantulopäivästä.
            
         
               (2)
            
            
               Maataloussopimuksen mukaisesti Filippiineille myönnettiin myöhemmin pidennys riisiä koskevalle erityiskohtelulle 1 päivästä heinäkuuta 2005 ja 30 päivään kesäkuuta 2012 muuttamalla sen myönnytysluetteloa LXXV.
            
         
               (3)
            
            
               Riisiä koskevan erityiskohtelun jatkaminen 30 päivän kesäkuuta 2012 jälkeen riippuu Dohan kehitysohjelmaan liittyvien neuvottelujen tuloksesta ja neuvotteluissa sovittavasta vaihtoehtoisesta mekanismista. Neuvotteluja ei kuitenkaan ole vielä saatu päätökseen.
            
         
               (4)
            
            
               Filippiinit ilmoitti WTO:n maatalouskomitealle 22 päivänä marraskuuta 2011 aikomuksestaan avata neuvottelut asiaan liittyvistä tuotteista erityisesti kiinnostuneiden WTO:n jäsenten kanssa riisiä koskevan erityiskohtelunsa jatkamiseksi.
            
         
               (5)
            
            
               WTO-sopimuksen IX artiklan 3 ja 4 kohdassa vahvistetaan menettelyt, joiden mukaisesti monenkeskisiä sopimuksia koskevia poikkeuslupia myönnetään.
            
         
               (6)
            
            
               Tämän mukaisesti Filippiinit pyysi 20 päivänä maaliskuuta 2012 WTO:lta lupaa poiketa maataloussopimuksen 4 artiklan 2 kohdan ja liitteessä 5 olevan B osaston mukaisista velvoitteistaan saadakseen riisiä koskevaa erityiskohtelua 1 päivästä heinäkuuta 2012 aina 30 päivään kesäkuuta 2017 saakka.
            
         
               (7)
            
            
               Unioni on riisin nettotuoja. Tämän poikkeusluvan jatkamisen vaikutus unionin talouteen ja kauppaan olisi siten minimaalinen.
            
         
               (8)
            
            
               Tämän vuoksi on asianmukaista vahvistaa tätä poikkeuslupaa koskeva WTO:n yleisneuvostossa esitettävä unionin kanta,
            
         ON HYVÄKSYNYT TÄMÄN PÄÄTÖKSEN:
   1 artikla
   Maailman kauppajärjestön yleisneuvostossa esitettävä Euroopan unionin kanta on puoltaa Filippiinien poikkeuslupapyyntöä jatkaa sen riisiä koskevaa erityiskohtelua 1 päivästä heinäkuuta 201230 päivään kesäkuuta 2017 saakka poikkeuslupapyynnössä esitetyin ehdoin.
   Komissio esittää tämän kannan.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 16 päivänä heinäkuuta 2012.
      
         
            Neuvoston puolesta
         
         
            Puheenjohtaja
         
         S. ALETRARIS